Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin perusoikeusviraston talousarvion toteuttamisesta varainhoitovuonna 2008



Virallinen lehti nro L 252 , 25/09/2010 s. 208 - 209



Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin perusoikeusviraston talousarvion toteuttamisesta varainhoitovuonna 2008 EUROOPAN PARLAMENTTI, joka ottaa huomioon Euroopan unionin perusoikeusviraston lopullisen tilinpäätöksen varainhoitovuodelta 2008, ottaa huomioon tilintarkastustuomioistuimen kertomuksen Euroopan unionin perusoikeusviraston tilinpäätöksestä varainhoitovuodelta 2008 sekä viraston vastaukset [1], ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010), ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [2] ja erityisesti sen 185 artiklan, ottaa huomioon Euroopan unionin perusoikeusviraston perustamisesta 15. helmikuuta 2007 annetun neuvoston asetuksen (EY) N:o 168/2007 [3] ja erityisesti sen 21 artiklan, ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [4] ja erityisesti sen 94 artiklan, ottaa huomioon työjärjestyksen 77 artiklan ja liitteen VI, ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0090/2010), A. ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2008 tilit ovat luotettavat ja tilien perustana olevat toimet ovat lailliset ja asianmukaiset, B. ottaa huomioon, että parlamentti myönsi 23. huhtikuuta 2009 Euroopan unionin perusoikeusviraston johtajalle vastuuvapauden viraston talousarvion toteuttamisesta varainhoitovuonna 2007 [5] ja päätökseen liitetyssä päätöslauselmassa muun muassa - pani merkille, että viraston olisi pyrittävä luomaan yhteisvaikutuksia ja välttämään päällekkäisyyksiä ihmisoikeuksien alalla toimivien muiden toimielinten kanssa, erityisesti Euroopan neuvoston kanssa, - pani merkille, että Euroopan petostentorjuntavirasto OLAF oli käynnistänyt virastoa koskevan tutkimuksen, ja vaati näin ollen OLAFia, virastoa ja komissiota tiedottamaan vastuuvapauden myöntävälle viranomaiselle mahdollisimman pian tutkimuksen tuloksista ja mahdollisista jatkotoimista, - pani merkille erästä hankintamenettelyä koskevan tilintarkastustuomioistuimen havainnon, että taloudellista arviointia koskeva menettely oli heikentänyt epäsuorasti hintakriteerin suhteellista merkitystä, mikä oli saattanut karkottaa joitakin mahdollisia tarjouksen tekijöitä eikä ollut moitteettoman varainhoidon periaatteen mukaista, 1. panee tyytyväisenä merkille, että tilintarkastustuomioistuin sai kohtuullisen varmuuden siitä, että Euroopan unionin perusoikeusviraston tilinpäätös 31. joulukuuta 2008 päättyneeltä varainhoitovuodelta on olennaisilta osiltaan luotettava ja että viraston tilinpäätöksen perustana olevat toimet ovat kaiken kaikkiaan lailliset ja asianmukaiset; Toiminta 2. kannustaa virastoa ottamaan ohjelmoinnissaan käyttöön SMART-tavoitteet ja RACER-indikaattorit voidakseen arvioida paremmin toimintansa tuloksia; panee kuitenkin merkille, että virasto on ilmoittanut ottaneensa nämä seikat huomioon vuoden 2009 ohjelmassaan; 3. antaa virastolle tunnustusta siitä, että se otti vuoden 2009 keskivaiheessa käyttöön toimintoperusteisen budjetointiohjelmiston, jonka avulla saadaan esille selkeät kohdennettuja rahoitus- ja henkilöresursseja koskevat indikaattorit; 4. antaa virastolle tunnustusta siitä, että se on ottanut tilintarkastustuomioistuimen ja budjettivallan käyttäjän edellisen vastuuvapausmenettelyn aikana esittämät huomautukset huomioon; 5. huomauttaa, että tulevina vuosina vastuuvapauden myöntämisen viraston talousarvion toteuttamisesta olisi perustuttava enemmän siihen, miten virasto on suoriutunut tehtävistään vuoden aikana; OLAFin tutkimus 6. panee merkille, että OLAF sai virastoa koskevan – vuonna 2008 aloitetun – tutkimuksensa päätökseen vuonna 2009 eikä esittänyt sen perusteella jatkotoimia; Sisäinen tarkastus 7. toteaa, että sisäisen tarkastuksen yksikkö suoritti helmikuussa 2008 vuoden 2007 tarkastuskertomuksessa antamiensa suositusten toteutuksen seurantatarkastuksen ja havaitsi, että suosituksista oli toteuttamatta enää yksi (joka koski hallintoneuvoston suorittamaa palvelukseenoton valvontaa); panee kuitenkin merkille, että tilanne on muuttunut ja että sen jälkeen, kun virasto aloitti toimintansa ja uusi johtaja nimitettiin, suositus menetti alkuperäisen merkityksensä ja voidaan täten katsoa toteutetuksi; 8. viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 5. toukokuuta 2010 antamaansa päätöslauselmaan [6]. [1] EUVL C 304, 15.12.2009, s. 10. [2] EYVL L 248, 16.9.2002, s. 1. [3] EUVL L 53, 22.2.2007, s. 1. [4] EYVL L 357, 31.12.2002, s. 72. [5] EUVL L 255, 26.9.2009, s. 198. [6] Hyväksytyt tekstit, P7_TA(2010)0139 (katso tämän virallisen lehden sivu 241). --------------------------------------------------